stanford-oval/wikipedia huggingface dataset:
יחידת מדידה אינרציאלית

יחידת מדידה אינרציאלית (באנגלית: Inertial Measurement Unit. בראשי תיבות: IMU) היא מערכת אלקטרונית אשר מודדת את הכוחות והמומנטים הפועלים עליה. לפעמים היא גם מודדת תופעות לא אינרציאליות כגון שדה מגנטי, טמפרטורת הסביבה או שינויים באותם מדדים. מדידות אלו מושגות בעזרת שילוב מדי תאוצה, גירוסקופים, מדי לחץ אוויר ומגנטומטרים.
מערכת ניווט אינרציאלית (INS) נשענת על תפוקות יחידת מדידה אינרציאלית ומבצעת עליהם אינטגרציה על מנת לחשב פתרון ניווט – מיקום, מהירות ומצב זוויתי.
מדידים

יחידות מדידה אינרציאליות כוללות גירוסקופים ומדי תאוצה קווית. במקרים רבים, יצרני יחידות מדידה אינרציאליות מוסיפים יכולות ליחידת המדידים כגון יכולת חישוב מצב זוויתי מוחלט של המערכת ויכולת שילוב מדידות מיקום ומהירות חיצוניות.
מדידים > מד תאוצה

מד תאוצה הוא חיישן המשמש למדידת תאוצה קוויות. כלומר, במנוחה, כשאינו נע, ונמצא על פני השטח של כדור הארץ ימדוד תאוצה של כ-m/s²‏ 9.81 (מטר לשנייה בריבוע) בכיוון מעלה, כתאוצת  \ g בכוח הכובד, אבל בכיוון הופכי (מודד בעצם את הנורמה לכח הכובד)
מד תאוצה מספק לרוב וקטור, גודל וכיוון, של התאוצה אותה הוא חש בציר מסוים. לעיתים מד תאוצה מורכב משניים או שלושה מדי תאוצה יחד דבר המאפשר מדידת התאוצה בשלוש דרגות חופש (שלושה צירים שונים).
מדידים > גירוסקופ תנודות

גירוסקופ תנודות מבוסס על נטייתם של גופים מתנודדים לנוע באותו מישור תנועה. גירוסקופ תנודות זול יותר ומדויק פחות מגירוסקופים אחרים. הוא משמש במערכות ניווט בהן הניווט האינרציאלי משני לניווט לווייני, כגון מערכת ניווט במכונית. נתונים מגירוסקופי תנודות וממד המרחק של המכונית משמשים לניווט עיוור ברגעים קצרים בהם מערכת הניווט הלווייני אינה מתפקדת עקב בעיית קליטה מהלוויינים כגון בעת נסיעה במנהרה.
מימוש גירוסקופ כזה באמצעות טכנולוגיות MEMS איפשר הוזלה מהותית של המערכות האנרציליות ומערכות מסוג זה משולבות במכוניות ובטלפון חכמים.
מדידים > גירוסקופ כיפת תהודה

HRG, או גירוסקופ כיפת תהודה (Hemispherical Resonator Gyro) בנוי כחצי כדור של גביש פיזיואלקטרי. יכולתו לזהות ולמדוד תנועה מבוססת על תכונתו של גל עומד שנוצר בחלל תהודה לשמור על כיוונו גם אם חלל התהודה מסתובב. גביש פיזיואלקטרי יכול ליצור גל וכן למדוד השפעת גל קיים.
גירוסקופ תהודה חצי כדורי אינו כולל חלקים נעים ומדידותיו מדויקות. חסרונו במחירו הגבוה עקב הקושי בייצור חצי כדור מדויק.
מדידים > גירוסקופ מבוסס טבעת לייזר

במערכות אלו, מדידת האוריינטציה מבוססת על שתי קרני לייזר קוהורנטיות שנעות בכיוונים הפוכים לאורך אותו מסלול אופטי טבעתי. תמונת ההתאבכות המתקבלת בכתם האור שנוצר כתוצאה מההארה של שתי הקרניים, יוצרת "פסים של אור וחושך".
מערכת זו מבוססת על "אפקט סניאק" (Sagnac effect).
מכיוון שלמערכות אלו אין חלקים נעים, שלושת הצירים בדרך כלל יצוקים לתוך אותו "גוש" אופטי וקריאת הנתונים מתבצעת אלקטרונית, מתקבלת מערכת עם אמינות טכנית טובה בהרבה ממערכות המבוססות על גירוסקופים מכניים.
רוב המערכות שנמצאות כיום בשימוש, משלבות RLG ביחד עם פתרון GPS. דוגמאות למערכות שבהן משולב RLG כמערכת עיקרית כוללות:
איירבוס A320
בואינג 777
B-52H
F16 C/D
סוחוי Su-30MKI
טילי טריידנט
מדידים > ג'רוסקופ מבוסס סיב אופטי

גם מערכת זו נשענת על "אפקט סניאק", אלא שבמקום שהלייזר ינוע בתוך גביש במצב מוצק, הלייזר נע לאורך סיב אופטי.
המעבר מגביש מוצק לסיב אופטי מקטין את הדיוק, אולם, הדיוק משתפר ככל שאורך הסיב מתארך. מקובל להשתמש באורך סיב של מאות מטרים ולפעמים אפילו יותר, בכל ציר.
סוג זה של מערכות אינרציליות מתאים במיוחד לכלי טיס בלתי מאוישים, במשולב עם מערכות GPS ולטילים טקטיים שזמן המעוף שלהם מוגבל לדקות בודדות.
מדידים > מגנטומטר

חיישן המודד את העוצמה והכיוון של השדה המגנטי של כדור הארץ. באמצעותו ניתן לחשב את אזימוט אליו פונה המדיד.
מדידים > חיישן מגנטו-הידרודינמי

חיישן מגנטו-הידרודינמי בנוי ממגנט קבוע ומערכת אלקטרודות בעלת יכולת תנועה על ציר. כאשר נוצרת תנועה יחסית בין המגנט לאלקטרודות, נוצר מתח שגודלו יחסי למהירות הסיבוב.
שגיאות

ככל מדיד פיזיקלי, גם מדידות ה־IMU אינן מדויקות. שגיאת IMU מורכבת מסך כל השגיאות של כל מדיד פנימי (מדי תאוצה, גירוסקופים) בנפרד ובתוספת שגיאות שנובעות מהמדיד המוכלל כולו.
דוגמאות לשגיאות מדידים פנימיים:
שגיאת היסט (Bias) – שגיאה קבועה. עבור סביבונים שגיאה זו מכונה סחיפה (Drift).
שגיאת קנה מידה (Scale Factor) – שגיאה שתלויה בגודל המדידה. שגיאה זו לא בהכרח סימטרית, כלומר ייתכן הבדל בין שגיאה שמתפתחת כאשר המדידה חיובית לבין כאשר המדידה שלילית.
רגישות לתנאי סביבה – שגיאה שמשתנה בהשפעת שינויי טמפרטורה, הפרעות אלקטרומגנטיות או רעידות בסביבת המדיד.
רעש חשמלי
דוגמאות לשגיאת המדיד המוכלל:
שגיאת התקנה (Misalignment) - שגיאה זוויתיות בין מערכת צירי המדידים לבין מערכת צירי האריזה.
שגיאת אי ניצבות (Non-orthogonality) – המדידים פנימים, המיצגים צירים ניצבים (90 מעלות), אינם ניצבים זה לזה.
מודל מתמטי

ניתן לכתוב את מודל השגיאה הכללי, עבור מדידות התאוצה, בצורה הבאה:
{\tilde {a}}=M_{a}\cdot {\bar {a}}+{\bar {b}}+{\bar {n}}(0,\sigma _{w_{a}})
כאשר:
{\tilde {a}} הוא וקטור המדידה השגוי
{\bar {a}} הוא וקטור התאוצה הפיזיקלית
{\bar {b}} הוא וקטור ההיסט
{\bar {n}}(0,\sigma _{w}) הוא וקטור של רעש לבן
M_{a} היא מטריצה המכילה באלכסון את שגיאת קנה המידה ובמשולשים את שגיאות ההתקנה ואת שגיאות אי הניצבות עבור מדי התאוצה. ניתן לייצג אותה כמכפלה של 3 מטריצות
MA={\begin{bmatrix}1&-MA_{z}&MA_{y}\\MA_{z}&1&-MA_{x}\\-MA_{y}&MA_{x}&1\end{bmatrix}}, היא מטריצת שגיאות ההתקנה ומייצגת מטריצת סיבוב מקורבת בהנחה שניתן לעשות קירוב זוויות קטנות.
NO={\begin{bmatrix}1&0&0\\NOyx&1&0\\NOzx&NOzy&1\end{bmatrix}}, היא מטריצה שמתארת את שגיאת אי הניצבות.
SF={\begin{bmatrix}SF_{x}&0&0\\0&SF_{y}&0\\0&0&SF_{z}\end{bmatrix}}, היא מטריצה שמתארת את שגיאת קנה המידה.
ובקירוב (לאחר הזנחת סדר שני):
M={\begin{bmatrix}1+SF_{x}&-MA_{z}&MA_{y}\\MA_{z}+NOyx&1+SF_{y}&-MA_{x}\\-MA_{y}+NOzx&MA_{x}+NOzy&1+SF_{z}\end{bmatrix}}\approx MA\cdot NO\cdot SF
עבור מדידות המהירות הזוויתית המודל יהיה דומה אך נחליף את  a שמיצג תאוצה קווית ב־ \omega  שמיצג מהירות זוויתית ואת  b ההיסט ב- d הסחיפה.
{\tilde {\omega }}=M_{g}\cdot {\bar {\omega }}+{\bar {d}}+{\bar {n}}(0,\sigma _{w_{g}})
הערות שוליים

↑  הסבר אודות מפרט יחידת מדידים אינרציאליים, vectornav
↑  imu errors and their effects, novatel
↑  The Basics of MEMS IMU/Gyroscope Alignment, יוני 2015, מרק לוני, Analog Devices(אנ')
↑  Orthogonal Perspectives, יוני 2017, איאן ביברס, Analog Devices
יפה וגנר

| --- | --- |
אין תמונה חופשית
 לידה:  1947 (בת 77 בערך) אהוואז, איראן 
 שם לידה:  פרי יאיר פור 
 מדינה:  ישראל 
 שפות היצירה:  עברית 
 סוגה:  שירה 
 
יפה וגנר (לשעבר פרי יאיר פור), (נולדה ב־1947) היא סופרת, משוררת ואמנית פלסטית ישראלית.
ביוגרפיה

יפה וגנר נולדה בעיר אהוואז שבפרס למשפחה עיראקית. היא עלתה לישראל ב-1950 למעברת 'שער העלייה'.
לאחר מכן עברה לרמת גן שם עברו עליה שנות ילדותה, היא למדה מקצועות אופנה בבית ספר התיכון – ויצו צרפת, לאחר מכן סיימה סמינר למקצועות האופנה ובנוסף ציור, ציור אופנה, תולדות הלבוש ותולדות האמנות וגם למדה ציור בבצלאל.
תערוכות של ציוריה הוצגו בתל אביב ובירושלים. במשך עשרים שנה התפרנסה מהוראה, לאחר מכן למדה תכנות ועבדה כאשת חומרה וכמעצבת שבבים ובמספר חברות הייטק כמו סיסקו, סילקון ווליו, דיגיטל ועוד.
לאחר פרישתה החליטה להשלים חומרי שירה ופרוזה שכתבה במשך השנים. שיריה התפרסמו גם בירחוני ספרות. היא מתגוררת בירושלים ומפעילה משם את גלריית "בית נעימה"
ספריה

כאב הבית – (שירה), הוצאת כרמל
כתמים על הצחוק – (שירה), הוצאת כרמל
הצפייה הצהובה של החרצית – (שירה) הוצאת צבעונים
ריח של כחול כביסה ושום – (סיפורים קצרים), הוצאת כתב
דמעות בגודל החידקל (סיפורים קצרים), הוצאת כתב
שפת אם – (שירה) בהוצאת כתב
מטליאה פיסות שקט, (שירה) הוצאת צבעונים 2021
למים אין צבע, (רומן) הוצאת גמא, 2022
לקריאה נוספת

עַכְשָׁו אֲנִי רוֹאָה אַהֲבָה / חוֹרֶזֶת זְמַן. 2 שירים מאת יפה וגנר באתר סלונט. 19 באוגוסט 2019
יחזקאל נפשי, סיפורים של שחוק ודמע. מעריב-ישראל פוסט, 2012
דודה שמחה. מתוך קובץ הסיפורים "דמעות בגודל החידקל". בכיוון הרוח
עזיזה, מתוך קובץ הסיפורים "ריח של כחול כביסה ושום", יקום תרבות
הערות שוליים

↑  רויטל שירי הורביץ, ראיון עם הסופרת, המשוררת והציירת יפה וגנר
↑   חמוטל בר־יוסף, אחת מירושלים | ומי גר כאן כעת? גם זה סיפור ירושלמי מאד, באתר הארץ, 7 בינואר 2020
| --- | --- |
בקרת זהויות :  NLI: 987007300420805171  LCCN: no2007050663  VIAF: 12084095   WorldCat (עם VIAF): 12084095
ירח של שוטים

| --- | --- |

כריכת הספר "ירח של שוטים" בעברית
 מידע כללי
 מאת:  ג'ים בוצ'ר
 שפת המקור:  אנגלית
 תורגם לשפות:  כן
 סוגה:  רומן 
 מקום התרחשות:  מטרופולין 
 הוצאה
 הוצאה:  קבוצת פינגווין 
 הוצאה בשפת המקור:  Penguin Random House
 תאריך הוצאה:  2001
 מספר עמודים:  352
 הוצאה בעברית
 הוצאה:  יניב הוצאה לאור
 תאריך:  2015
 תרגום:  ורד טוכטרמן
 מספר עמודים:  312
 סדרה
 סדרת ספרים:  תיקי דרזדן
 ספר קודם:  חזית סערה
 הספר הבא:  רוח רעה
 מספר ספרים:  16
 
ירח של שוטים (באנגלית: Fool Moon) הוא ספר פנטזיה מאת הסופר ג'ים בוצ'ר שיצא לאור ב-2001. זהו הספר השני בסדרת תיקי דרזדן, העוקבת אחרי מעלליו של הארי דרזדן, מכשף מקצועי ובלש פרטי. הסדרה זכתה לפופולריות רבה, ובוצ'ר פרסם מפרסומו של הספר הראשון "חזית סערה" ב-2000, ספר חדש בסדרה מדי שנה עד לשנת 2015. לפי דבריו של בוצ'ר בראיונות ופרסומים בבלוג שלו, הוא מתכנן להמשיך לפחות ל-20–21 ספרים בסדרה, ולסיים אותה בטרילוגיית סיום אפוקליפטית. ב"ירח של שוטים" העלילה מתמקדת בפרשת רצח שהארי נתקל בה, הקשורה לאנשי זאב שמסתובבים באזור שיקגו.
דמויות > חוזרות

הארי דרזדן - הגיבור שמספר את הסיפור מנקודת המבט שלו; מכשף מקצועי ובלש פרטי, היחיד מבין המכשפים שרשום בספר הטלפונים
סגן קרן מרפי - מנהלת של חקירות מיוחדות, משטרת שיקגו
בלש רון קרמייקל - השותף של מרפי בח"מ
ג'וני מרקון - מאפיונר דומיננטי, ששולט בעולם הפשע בשיקגו
סוזן רודריגז - עיתונאית אמביציוזית בצהובון ה"ארקיין", ומושא אהבתו של דרזדן
מיסטר - החתול של הארי
בוב - רוח אוויר תבונית, הכלואה בגולגולת, ומסייעת להארי בהכנת כשפים, השגת מידע על העולם הפנטסטי ומעיר הערות סקסיסטיות לרוב.
דמויות > חדשות

חוקר אפ.בי.איי פיל דנטון - מוביל צוות של חוקרים שמגיעים לסייע בחקר רציחות אנשי הזאב
חוקרים בצוות של דנטון - דבורה באן, רוג'ר האריס וג'ורג' ווילסון
הארלי מקפין - מיליונר שמקדם נושאים של איכות הסביבה, בעל פרויקט בנייה יוקרתי בדרום-מערב העיר
כנופיית אלפא - קבוצה של צעירים בקולג' עם יכולות של אנשי-זאב:
טרה וסט - מנהיגת הכנופיה, בוגרת יותר וארוסתו של הארלי מקפין
בילי בורדן - אחד מהאלפות
ג'ורג'יה - אחת מהאלפות
זאבי הרחוב - כנופיה של אופנוענים ואנשי זאב מסוג הלייכנטרוף
בלש רודולוף - שוטר חדש ביחידות המיוחדות
הערות שוליים

↑  Fool Moon מתוך אתר Goodreads
↑  FAQ שאלות ותשובות מתוך הבלוג של בוצ'ר
| --- | --- |
בקרת זהויות :  MusicBrainz work: 80851166-dc4a-4123-bc21-a2e17c4f2f8f
כחליים

ערך זה עוסק במשפחת עופות. אם התכוונתם למשפחת דגים, ראו .
| כחליים |
| --- | --- |
 כחל לילכי
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: כחלאים
תת־סדרה:: תרופודה
משפחה:: כחליים
סוגים
 Coracias Eurystomus
שם מדעי
 Coraciidae ‏רפינסק, 1815

כחל מצוי, מצוי גם בישראל.
כחל הודי
כחליים (שם מדעי: Coraciidae) היא משפחת עופות מסדרת הכחלאים הכוללת 2 סוגים, ובהם 11 מינים. בישראל קיים מין אחד ממשפחת הכחליים: כחל מצוי ונצפה פעם אחת גם המין כחל רחב-מקור.
זוהי משפחת עופות בעלי צבעים עזים שהעיקרי בהם הוא הכחול, ומכאן שמם בשפה העברית. שלא כברוב העופות צבעוניותם זהה בין הזוויגים.
מבנה גופם מוצק בעלי צוואר קצר וראש גדול דבר המשווה להם מראה דומה לשל עורביים, ומכאן שמם המדעי, (Coraciidae). תפוצתם מוגבלת לעולם הישן כאשר שבעה מינים חיים באפריקה מדרום לסהרה וארבעה מינים חיים באזור המדבריות של מערב אסיה ובמזרח אירופה.
אורך מיני המשפחה נע קרוב ל-30 סנטימטרים. הכחליים הם מעופפים טובים ובעונת החיזור הם מבצעים תרגילי אירובטיקה מרהיבים. ולעומת זאת רגליהם חלשות עד כי הם אינם הולכים אלה מקפצים קפיצות מגושמות כדי להתקדם על הקרקע.
מזונם מורכב מחרקים, רכיכות, וחולייתנים קטנים. אותם הם צדים על ידי המתנה בנקודות תצפית, מהן הם עטים על טרף חולף.
הכחליים מקננים במחילות שהם חופרים בסלע בכוכים מוכנים ואף בעצים חלולים, הם אינם מרפדים את קיניהם. הנקבה מטילה כ-2–4 ביצים לבנות. כאשר שני בני הזוג משתתפים בדגירה ובטיפול בגוזלים לאחר הבקיעה.
הגוזלים בוקעים ערומים, ושוהים בקן כ-3–4 שבועות.
מיון

סוג כחל (Coracias)
מין כחל מצוי (Coracias garrulus)
מין כחל סנגלי Coracias abyssinicus
מין כחל כחול-בטן (Coracias cyanogaster)
מין כחל לילכי (Coracias caudatus)
מין Coracias naevius
מין  כחל הודי  (Coracias benghalensis)
מין Coracias temminckii
מין  כחל זנב-מחבט   (Coracias spatulatus)
סוג כחל עב-מקור (Eurystomus)
מין  כחל כחול-גרון   (Eurystomus gularis)
מין כחל צהוב-מקור (Eurystomus glaucurus)
מין Eurystomus orientalis
מין Eurystomus azureus
יחסי איסלנד–הולנד

| יחסי איסלנד–הולנד |
| --- | --- |
איסלנד: הולנד


איסלנד: הולנד
שטח (בקילומטר רבוע)
103,000: 41,543
אוכלוסייה
394,617: 18,258,432
תמ"ג (במיליוני דולרים)
31,020: 1,118,125
תמ"ג לנפש (בדולרים)
78,608: 61,239
משטר
רפובליקה: מונרכיה חוקתית

יחסי איסלנד–הולנד הם היחסים הדיפלומטיים בין איסלנד להולנד.
סקירה כללית

איסלנד כוננה יחסים דיפלומטיים עם הולנד ב-9 בינואר 1946. כיום, שתי המדינות הן חברות מלאות בנאט"ו. 
הולנד חשובה מאוד כשותפת סחר של איסלנד. זהו נתיב המסחר העיקרי ליצוא איסלנדי. בשנת 2018, יותר מ-30% מכלל היצוא האיסלנדי עבר דרך הולנד. רוב הפרחים והירקות המיובאים לאיסלנד מקורם במגדלים וחברות הולנדיות או באמצעותן. קיימים עוד קשרים עסקיים רבים נוספים בין שתי המדינות ולמשל החברה הגדולה ביותר בבורסה האיסלנדית, Marel, היא גם איסלנדית וגם הולנדית ורשומה גם בבורסת אמסטרדם.
נציגויות דיפלומטיות

הולנד מיוצגת באיסלנד באמצעות שגרירותה באוסלו, נורווגיה, ובנוסף מחזיקה קונסוליית כבוד ברייקיאוויק.
איסלנד מיוצגת בהולנד באמצעות שגרירותה בבריסל, בלגיה.
ימאי שיטור

כוח שיטור ימי במעגן של תחנת הכוח רדינג
ימאי שיטור הוא שוטר מוסמך במשטרת ישראל בעל תעודה. אדם בעל רקע וידע בתחום הימאות שנבחר לשרת ביחידת השיטור הימי בתפקיד ימאי שיטור. הבחירה נעשית בתאום מקצועי של המדור הימי במטה הראשי תחת פיקוד מטה משטרת ישראל.
תפקיד ימאי שיטור מקביל לתפקיד שוטר על פי משמעותו בפקודת המשטרה, אך בים. ימאי שיטור הוא בעל הסמכה נוספת הקשורה בימאות, נוהל וחוק השיט בכלי שיט קטנים. תפקידו, שיטור לשמירת הסדר צבורי והחוק הפלילי בים על ידי פיקוח ואכיפת חוקי מדינת ישראל החלים על רישוי ושימוש מותר בכלי שיט קטנים כמו אופנועי ים, סירות גומי, סירות, סירות מנוע, מפרשיות.
שניים עד שלושה ימאי שיטור מאיישים כלי שיט של יחידת השיטור הימי. קיימות 6 תחנות שיטור ימי בישראל: באילת, באגם כנרת, בעכו, חיפה, תל אביב ובאשקלון.
כלי השיט של יחידת השיטור:
ספינות עם שני מנועים המיועדות לשהות ארוכה בים
ספינות בעלות מנוע המיועדות לשיט בקרבת החוף
סירות גומי (בקיץ נעזרים באופנועי ים)
כוח שיטור ימי מול חופי תל אביב, ביום העצמאות, 2021
כוח שיטור ימי במעגן של תחנת הכוח רדינג, 2012
כוח שיטור ימי במעגן של תחנת הכוח רדינג, 2012
ישראל ברנר

ישראל ברנר (4 באוגוסט 1947 - 3 ביולי 2012) היה שופט ומאמן כדוריד ישראלי.
ביוגרפיה

בשנות ה-70 של המאה ה-20 הצעיד את הפועל רמת גן ומכבי ארזים רמת גן (כדוריד) לזכייה בגביעי המדינה והפך את קבוצת הפועל אזור לשם דבר בענף הכדוריד. בשנות ה-80 אימן את הפועל פתח תקווה והוביל אותה לצמרת הליגה, את אס"א תל אביב, ואת מכבי רעננה, שאותה העלה לליגה הראשונה.
במסגרת הקריירה הענפה שלו שימש ברנר כעוזר מאמן נבחרת ישראל, מאמן נבחרת הנוער ומאמן נבחרת האפרוחים.
בסוף שנות ה-80 הקים את ארגון מאמני הכדוריד בישראל והביא מאמני כדוריד מהשורה הראשונה בעולם להשתלמויות והעשרות למאמני הכדוריד בישראל.
בתחילת שנות ה-90 החל לכהן כיו"ר מועדון אס"א תל אביב, תפקיד שמילא בהתנדבות במשך 18 שנים. כיו"ר אס"א תל אביב, הנהיג את המועדון לזכייה באליפות אחת, ארבעה גביעי המדינה והשתתפויות מוצלחות במפעלים אירופאים. בעונת 2008/9 שימש מאמן הקבוצה והצעיד אותה לזכייה בגביע המדינה.
כיהן כחבר הנהלת איגוד הכדוריד בישראל וכיו"ר הוועדה המקצועית ובמסגרת פועלו, הביא לקידום שחקנים צעירים, חשיפת הענף ליישובים בפריפריה ויצירת הסכם השידורים הראשון של הליגה בכדוריד בערוץ הספורט.
התגורר ברעננה, היה נשוי ואב לשלושה ילדים.
ב-3 ביולי 2012 נהרג ישראל ברנר בתאונת דרכים ב"ציר המוות" בפתח תקווה. הוא נטמן בבית העלמין כפר נחמן שברעננה.
הערות שוליים

↑  כדוריד: ישראל ברנר נהרג בתאונת דרכים, באתר ynet, 3 ביולי 2012
יעל שרז

| --- | --- |
אין תמונה חופשית
 לידה:  1931 חיפה, פלשתינה (א"י)
 פטירה:  23 בינואר 2017 (בגיל 86 בערך)
 מידע כללי
 מדינה:  ישראל ישראל
 ספורט
 ענף ספורט:  שחייה
 תת-ענף:  סגנון חופשי
 מועדון:  מכבי חיפה
 
יעל ברגהיים-ישי-שֶׁרֶז-פולקובסקי (1931 - 23 בינואר 2017) הייתה שחיינית ארץ ישראלית, אלופת ארץ ישראל (1945) במשחה ל-100 מטר חופשי, פלמ"חניקית, שחקנית, זמרת, אמרגנית ויזמת ישראלית.
ביוגרפיה

יעל שרז נולדה בשם יעל ברגהיים וגדלה בחיפה בתם של אריה וצפורה. אמה, צפורה ברגהיים, אשת ציבור חיפאית וקריינית, ששיחקה בהצגה אחת בתפקיד ראשי אחד בהצגה "פאני" של מרסל פניול. היא התאמנה בקבוצת השחייה של מכבי חיפה בהדרכתו של איזיה פייגנבוים והייתה חברה בתנועת הנוער מכבי הצעיר.
ביוגרפיה > אלופת ארץ ישראל בשחייה

באליפות הנוער בשחייה של ארץ ישראל, שנערכה ברחובות בסוף ספטמבר 1945, היא זכתה בשתי מדליות, זהב וכסף. מדליית זהב במשחה ל-100 מטר חופשי בתוצאה של 1:37.2 דקות, לפני אהובה דוד ממכבי טבריה ומדליית כסף במשחה ל-100 מטר גב, אחרי אהובה דוד. שבועיים לאחר מכן, באליפות ארץ ישראל שנערכה בבת גלים בחיפה בתחילת אוקטובר היא זכתה במדליית זהב במשחה ל-100 מטר חופשי בתוצאה של 1:35.2 דקות, לפני אהובה דוד (1:41.1 דקות).
ביוגרפיה > לוחמת בפלמ"ח

בשנת 1947 בגיל שש עשרה וחצי, היא התגייסה לגדוד השני של הפלמ"ח בגברעם. עם פרוץ מלחמת העצמאות, סופחה לליווי השיירות לירושלים, השתתפה בהתקפה על האוניה אלטלנה והשתייכה לגדוד הפורצים של חטיבת הראל.
ביוגרפיה > זמרת ושחקנית

בשנות ה-50, היא הופיעה כזמרת וכשחקנית בתיאטראות: הסמבטיון, הזירה, האוהל והייתה חלק מצוות האמנים שהופיעו במועדון התיאטרון.
עם נישואיה, עברו בני הזוג להתגורר בצפת והקימו בשנת 1958 את "מועדון השעות הקטנות" בבית מרחץ טורקי ישן בעיר העתיקה של צפת. שרז הייתה לזמרת הבית של המועדון שבו הופיעו אמנים רבים מרחבי הארץ. המועדון היה מוקד עלייה לרגל תרבותי בצפת לאמנים ולאנשי בוהמה באותה העת. בין היתר היא ביצעה שירים שנכתבו במיוחד עבורה. בשנת 1959 ביצעה לראשונה את השיר "צפת" שכתב דן אלמגור והלחין גיל אלדמע, שנה לאחר מכן היא ביצעה שיר נוסף "האגדה על הרבי מצפת" שכתב דן אלמגור והלחין גיל אלדמע. השיר נכלל במחזה "איש חסיד היה", 1968.
שרז הייתה למבצעת הראשונה של השיר "שיר הליצן" ("שמש עולה, יורד גם הליל, אך הליצן עוד ממשיך וצוהל") שכתב מרדכי לבנון והלחין בני ברמן.
בשנת 1960 כתבה והלחינה נעמי שמר עבורה, את התכנית הראשונה של להקת השעות הקטנות. חברי הלהקה היו: שייקה לוי, גבי אקשטיין, מרים גבריאלי ושרז שיצאה לאור על גבי תקליטון. התכנית כללה מספר שירים, בין היתר הביצוע המקורי של הלהקה ל"שיר השוק", שהפך כשנה לאחר מכן לאחד מלהיטיה הגדולים של להקת התרנגולים, השירים "ליל אמש" ("במשעול בלב שדות, זוג פוסע לבדו וידה בתוך ידו כברכת שלום"), "עשרת הצדיקים" ו"אוכל האדם".
תוכניתה השנייה של להקת השעות הקטנות בהרכב חדש, כללה את הלהיט של ג'ורג' ברסנס, "הספסל הציבורי" ("Les amoureux des bancs publics"), שתורגם לעברית על ידי דן אלמגור.
בין שיריה הידועים

"שיר הליצן"
"שיר השוק"
"ליל אמש"
"עשרת הצדיקים"
"אוכל האדם"
"חולשה של בת"
"בת הקיבוץ"
"מרחץ טורקי"
"אדיפוס"
"שיתפוצץ"
חיים אישיים

יעל שרז נישאה לפרסומאי יצחק שרז. מאמצע שנות ה-60 היא המעיטה להופיע. לאחר גירושיה היא נישאה לאילן פולקובסקי. הזוג התגורר מספר שנים בארצות הברית ולאחר חזרתם הם התגוררו ברמת השרון והיא עבדה כדוברת של בית החולים תל השומר.
הערות שוליים

↑  נילי פרידלנדר, כל אחת וה"פאני" שלה, מעריב, 4 במרץ 1970
↑  לויתן, שני שיאים ארצישראלים חדשים בשחיה, המשקיף, 23 בספטמבר 1945
↑  יהודה ג., בתחרויות אליפות א"י בשחיה - מכבי חיפה במקום הראשון, ב.מ.ע.-שני, המשקיף, 7 באוקטובר 1945
↑  אנשי שם - מדברים עליהם השבוע - 100 מטר ב-1:26.00, מעריב, 28 במרץ 1958
↑  הלהקה של המועדון הסאטירי "השעות הקטנות" – עשרת הצדיקים (1962), באתר סטריאו ומונו
↑  גלגולו של ניגון: האוהבים על הספסל, עונג שבת, 27 ביולי 2018
יחסי ניו זילנד – פקיסטן

| יחסי ניו זילנד – פקיסטן |
| --- | --- |
ניו זילנד: פקיסטן


ניו זילנד: פקיסטן
שטח (בקילומטר רבוע)
268,838: 796,095
אוכלוסייה
5,223,485: 252,259,078
תמ"ג (במיליוני דולרים)
253,466: 338,368
תמ"ג לנפש (בדולרים)
48,524: 1,341
משטר
מונרכיה חוקתית: רפובליקה אסלאמית פדרלית ודמוקרטיה פרלמנטרית

יחסי ניו זילנד–פקיסטן הם היחסים הדיפלומטיים שבין ניו זילנד לבין פקיסטן. היחסים בין שתי המדינות כוננו במאה ה-21. פקיסטן מיוצגת בניו זילנד בוולינגטון בעוד שניו זילנד מיוצגת בקוסוליית כבוד בקארצ'י.
ניו זילנד הייתה צד בהחלטת ראש ממשלת קליפורניה להחזיר את פקיסטן למועצת חבר המדינות לאחר החזרת הממשל האזרחי במאי 2008.
היסטוריה

שר החוץ והמסחר בניו זילנד, פיל גוף, ביקר בפקיסטן בסוף שנת 2004.
בשנת 2005 ביקר נשיא פקיסטן פרובז מושראף את ראש הממשלה הלן קלארק בניו זילנד. במהלך שיחותיו עם מנהגי ניו זילנד, הציע מושארף לחזק את הקשרים בין שתי המדינות, בעיקר בתחומי החינוך, טכנולוגיה, תקשורת, מידע, חקלאות ומוצרי חלב.
ניו זילנד יצרה תוכנית להכשרת מוקשים בעיר קואטה בפקיסטן. באוקטובר 2005, בעקבות רעידת אדמה הרסנית, הודיעה שר הסיוע של מרילנד כי המדינה תכפיל את תרומת הסיוע במיליון וחצי דולר. הטלוויזיה הפקיסטנית שיבחה את ניו זילנד ואת תרומתה. כעשרה ארגונים לא ממשלתיים בניו זילנד קיבלו תרומות מהציבור לסיוע הקורבנות בפקיסטן. כמו כן, ראיי ג'וליאן (מנכ"ל המועצה לפיתוח בינלאומי) שיבח את ניו זילנד וציין כי "התגובה של ממשלת זילנד והציבור לטרגדיות של סוף השבוע בפקיסטן כבר מצוינות". בנובמבר 2005 דיווח הצלב האדום של ניו זילנד כי התרומות הגיעו לסך 620,000 דולר.
סחורה

בשנת 2004, ייצאה ניו זילנד סחורה בשווי 24.4 מיליון דולר אל פקיסטן. עד שנת 2007 שווי הסחורה הגיע ל-85 מיליון דולר. פקיסטן ייצאה סחורה בשווי 67.7 מיליון דולר ניו זילנדי. רוב הייצוא של ניו זילנד מורכב ממשאבים כגון מוצרי חלב, מוצרי צמר ומוצרי בעלי חיים אחרים, בעוד שפקיסטן מייצאת בעיקר מוצרי הלבשה.
בשנת 1990 חתמו שתי הממשלות על הסכם סחר. כחלק מהסכם זה, שני הצדדים יצרכו לקיים את פגישת ה-JTC (ועדת המסחר הפדרלית של ניו זילנד). הפגישה הראשונה התקיימה במרץ 2002 שבה הועלו דיונים על מנת לשפר את השיתוף הכללי בין שתי המדינות.
כ"ד בסיוון

כ"ד בסיוון הוא היום העשרים וארבעה בחודש התשיעי 
בשנה העברית, למניין החודשים מתשרי, והיום העשרים וארבעה בחודש השלישי 
למניין החודשים מניסן. כ"ד בסיוון לעולם לא יחול, בלוח העברי הקבוע, בימים שני, רביעי ושבת, ועל כן הוא משתייך לקבוצת הימים הנקראת "לא בדז".
אירועים היסטוריים

ה'תשכ"ג – דוד בן-גוריון מתפטר מראשות הממשלה
נולדו

ה'תקס"ח – רש"ר הירש, רב בניקלשבורג ומדינת מורביה, וממקימי הקהילה הנפרדת ביהדות פרנקפורט, "עדת ישורון". מאבות הנאו-אורתודוקסיה במסגרת שיטת "תורה עם דרך ארץ". (נפטר בכ"ז בטבת ה'תרמ"ט)
ה'תרכ"ח – קרל לנדשטיינר, רופא וביולוג יהודי-אוסטרי, חתן פרס נובל לפיזיולוגיה ורפואה (נפטר ב-ה'תש"ג)
ה'תר"ן – פרץ ברנשטיין, ממנהיגי הציונות הכללית, חבר הכנסת ושר בממשלות ישראל (נפטר ה'תשל"א)
ה'תרצ"א – ג'קי מייסון, קומיקאי יהודי-אמריקאי
ה'תרצ"ו – אברהם (בייגה) שוחט, פוליטיקאי ישראלי
ה'תשל"א – סגן-אלוף עמנואל יהודה מורנו, קצין בסיירת מטכ"ל שנפל במלחמת לבנון השנייה (נהרג בכ"ה באב ה'תשס"ו)
ה'תשל"ט – שירה קצנלנבוגן, שחקנית ישראלית
נפטרו

ה'תרמ"ב – רבי יעקב יצחק שפירא מבלנדוב, בנו של רבי חיים מאיר יחיאל שפירא ממוגלניצא, אדמו"ר בבלנדוב
ה'תרפ"ז – רבי מסעוד הכהן אלחדד, ראש ישיבת המקובלים בית אל (נולד ב-ה'תק"פ)
ה'תש"ו – שלום שטרייט, סופר מבני העלייה השנייה (נולד ב-ה'תרמ"ח)
ה'תשכ"ד – הרב יעקב משה ליבוביץ, ר"מ בישיבת כנסת בית יצחק בקמניץ ומייסד ישיבת קמניץ בירושלים (נולד ב-ה'תרנ"ג)
ה'תש"ם – אברהם חלפי, משורר ושחקן ישראלי (נולד ב-ה'תרס"ד)
ה'תשנ"א – סטן גץ, מוזיקאי ג'אז (נולד ב-ה'תרפ"ז)
ה'תשע"ו – הלל יפה אריאל נרצחה בשנתה על ידי מחבל
כ"ג בסיוון – כ"ה בסיוון
סיוון
יחסי ניו זילנד – קטר

| יחסי ניו זילנד – קטר |
| --- | --- |
ניו זילנד: קטר (מדינה)


ניו זילנד: קטר
שטח (בקילומטר רבוע)
268,838: 11,586
אוכלוסייה
5,223,485: 3,065,289
תמ"ג (במיליוני דולרים)
253,466: 235,770
תמ"ג לנפש (בדולרים)
48,524: 76,916
משטר
מונרכיה חוקתית: מונרכיה

יחסי ניו זילנד–קטר הם היחסים הדו-צדדיים בין קטר לניו זילנד.
סקירה כללית

במרץ 2019 ביקר שר החוץ הניו זילנדי בדוחא, שם נפגש עם שר התעשייה והכלכלה הקטרי, והשניים דנו על 
הגברת היחסים הכלכליים בין המדינות.
נציגויות דיפלומטיות

ניו זילנד מיוצגת בקטר באמצעות שגרירותה באבו דאבי, איחוד האמירויות הערביות.
קטר מיוצגת בניו זילנד באמצעות שגרירותה בקנברה, אוסטרליה.
יחסי מונטנגרו – מקדוניה הצפונית

| יחסי מונטנגרו – מקדוניה הצפונית |
| --- | --- |
מונטנגרו: מקדוניה הצפונית


מונטנגרו: מקדוניה הצפונית
שטח (בקילומטר רבוע)
13,812: 25,713
אוכלוסייה
637,024: 1,820,681
תמ"ג (במיליוני דולרים)
7,405: 14,761
תמ"ג לנפש (בדולרים)
11,624: 8,108
משטר
רפובליקה

יחסי מונטנגרו–מקדוניה הצפונית הם יחסי החוץ בין מונטנגרו לרפובליקה הצפונית של מקדוניה. משרד החוץ המקדוני קובע כי לשתי המדינות יש קשרים פוליטיים מצוינים, ללא כל סוגיות גלויות בין המדינות.